Το σύνδρομο επαγγελματικής εξουθένωσης εργαζομένων στον τομέα ψυχικής υγείας σε μια πολυπολιτισμική πραγματικότητα: Απόψεις Ελλήνων και αλλοδαπών συμβούλων-θεραπευτών
Creators: name: Ποποντοπούλου, Χριστίνα Ιωάννη
Publisher: name: Aristotle University of Thessaloniki
Year: 2015
Subjects: Επαγγελματική εξουθένωση
Διαπολιτισμική επάρκεια
Μετανάστες
Burnout
Intercultural competence
Immigrants

description: Σκοπός της παρούσας εργασίας ήταν η διερεύνηση του συνδρόμου επαγγελματικής εξουθένωσης εργαζομένων στον τομέα της ψυχικής υγείας σε μια πολυπολιτισμική πραγματικότητα, μέσα από τη διερεύνηση απόψεων Ελλήνων και αλλοδαπών συμβούλων-θεραπευτών. Όπως θα γίνει αντιληπτό παρακάτω, πρόκειται για ένα ιδιαίτερο εργασιακό πλαίσιο – συνθήκη, όπου οι επαγγελματίες ψυχικής υγείας έρχονται αντιμέτωποι με προκλήσεις τόσο ως επαγγελματίες όσο και ως άνθρωποι, μη έχοντας τις περισσότερες φορές τις κατάλληλες γνώσεις αλλά και τους απαραίτητους εργασιακούς πόρους, ώστε να ανταποκριθούν αποτελεσματικά στα αιτήματα των πολιτισμικά διαφορετικών συμβουλευόμενων, μια κατάσταση που θα μπορούσε να προκαλέσει εργασιακό στρες, το οποίο σχετίζεται με την εμφάνιση συμπτωμάτων επαγγελματικής εξουθένωσης. Για την επίτευξη του σκοπού και των ειδικών στόχων της έρευνας χρησιμοποιήθηκε ως μέθοδος προσέγγισης η ποιοτική έρευνα. Συγκεκριμένα, διενεργήθηκαν συνεντεύξεις με οκτώ επαγγελματίες ψυχικής υγείας και στη συνέχεια, για την ανάλυση των αποτελεσμάτων που προέκυψαν, χρησιμοποιήθηκε η θεματική ανάλυση περιεχομένου. Από τα αποτελέσματα της έρευνας προκύπτει ότι οι επαγγελματίες ψυχικής υγείας αντιμετωπίζουν δυσκολίες στο πλαίσιο της εργασίας τους με πολιτισμικά διαφορετικούς/ες συμβουλευόμενους/ες, με τη γλωσσική αναντιστοιχία να αναφέρεται ως το βασικότερο εμπόδιο. Επίσης, προκύπτει ότι ο συγκεκριμένος πληθυσμός συμβουλευόμενων είναι ιδιαίτερα επιβαρυμένος και ότι αντιμετωπίζει σοβαρά προβλήματα, όπως ο ρατσισμός και οι διακρίσεις, τα οποία λειτουργούν επιβαρυντικά στην ψυχική τους υγείας, καθιστώντας απαραίτητη την παροχή ψυχοκοινωνικών υπηρεσιών. Ωστόσο, οι συμμετέχοντες αναφέρουν ότι πολλές φορές δεν είναι σε θέση να ανταποκριθούν αποτελεσματικά στα αιτήματα των πολιτισμικά διαφορετικών πελατών τους, λόγω είτε ελλιπούς κατάρτισης σε θέματα πολυπολιτισμικότητας είτε εξαιτίας τους εργασιακού πλαίσιο το οποίο εμφανίζεται να μη λαμβάνει υπόψη την πολιτισμική ετερότητα. Για την αντιμετώπιση των παραπάνω δυσκολιών, με στόχο τόσο την παροχή αποτελεσματικών υπηρεσιών όσο και τη μείωση των παραγόντων που σχετίζονται με την πολυπολιτισμική συμβουλευτική και μπορούν να οδηγήσουν στην εκδήλωση της επαγγελματικής εξουθένωσης, οι συμμετέχοντες προτείνουν την εποπτεία, την εκπαίδευση και κατάρτιση σε ζητήματα πολυπολιτισμικότητας, την προσωπική ανάπτυξη και την άρση των στερεοτύπων και τη μείωση του φόρτου εργασίας.
description: The purpose of this research was to investigate the burnout syndrome of professionals in mental health inside a multicultural reality, through the investigation of the views of Greek and foreign experts-therapists. As will be seen below, it is a specific employment context, where mental health professionals are faced with challenges both as professionals and as human beings, not having, most of the time, the proper knowledge and the necessary workplace’s resources to respond effectively to the demands of the culturally different consultants, a situation that could cause occupational stress, which is positively correlated with the occurrence of burnout symptoms. To achieve the purpose and the specific objectives of the research, we used qualitative research as methodological tool. We conducted eight interviews with mental health professionals, and then to analyze the obtained results, we used the Thematic Content Analysis. The results of our research show that mental health professionals have difficulties in their work with culturally different clients, with the linguistic mismatch, be referred as the main obstacle. Also, it appears that this population of clients is particularly encumbered and faces serious problems, such as racism and discrimination, which aggravate their mental health, making it necessary to provide psychosocial services. However, the participants claim that, many times, they are not able to respond effectively to the demands of their culturally different clients, due to either lack of training on multiculturalism issues or because of the working framework which appears not to take into account cultural diversity. To address these difficulties, in order to provide effective services and but also to reduce factors that are associated with multicultural counseling and can lead to the onset of burnout, the participants propose monitoring, education and training in multicultural issues, personal development in order to change stereotypes and the reduce of the workload.